cyanic-selkie/wikianc huggingface dataset:
โดม สุขวงศ์
ประวัติ
โดม สุขวงศ์ เกิดที่จังหวัดภูเก็ต เติบโตในกรุงเทพมหานคร มีความสนใจในภาพยนตร์มาตั้งแต่เด็ก และเข้าศึกษาต่อที่ คณะนิเทศศาสตร์ จุฬาลงกรณ์มหาวิทยาลัย โดยมีจุดมุ่งหมายจะเป็นนักทำภาพยนตร์ แต่กลับพบว่า การศึกษาที่นั่น ในขณะนั้น เน้นไปในด้านสื่อสารมวลชนด้านวิทยุ โทรทัศน์ และหนังสือพิมพ์ มากกว่าภาพยนตร์ คุยออกนิตยสาร "หนัง" (รายเดือน) และ "แมงมุม" (รายสัปดาห์) ร่วมกับ อัศศิริ ธรรมโชติ และเพื่อนๆอีก 2-3 คน
โดม สุขวงศ์ จบการศึกษาจาก คณะนิเทศศาสตร์บัณฑิต จุฬาลงกรณ์มหาวิทยาลัย ในปีพุทธศักราช 2517 และเริ่มค้นคว้าและเก็บรวบรวมข้อมูลเกี่ยวกับภาพยนตร์ไทยด้วยตนเองจากห้องสมุดต่าง ๆ และจากการออกตระเวนดูหนัง ตั้งแต่ปีพุทธศักราช 2523 จากนั้นเขาจึงหันมาให้ความสนใจกับการเป็นนักวิชาการทางภาพยนตร์ และการเป็นนักวิจารณ์หนังแทน
ในปีพุทธศักราช 2524 โดม สุขวงศ์ เริ่มออกค้นหาฟิล์มภาพยนตร์ไทยเก่า ๆ และมีความคิดที่จะอนุรักษ์ภาพยนตร์ไทย โดยริเริ่มโครงการร่วมกับแผนกวิชาการถ่ายภาพและภาพยนตร์ สถาบันเทคโนโลยีราชมงคล วิทยาเขตเทคนิคกรุงเทพ และร่วมกับกรมศิลปากร ก่อตั้งหอภาพยนตร์แห่งชาติเป็นผลสำเร็จเมื่อในปีพุทธศักราช 2527 สำนักงานตั้งอยู่ที่บริเวณด้านหลังของหอศิลป์แห่งชาติ ถนนเจ้าฟ้า และได้ย้ายไปอยู่ที่ทำการใหม่เป็นการถาวรที่ ตำบลศาลายา อำเภอพุทธมณฑล จังหวัดนครปฐม ตั้งแต่ปีพุทธศักราช 2541 ในปีพุทธศักราช 2531 - 2553 เป็นลูกจ้างชั่วคราว และ ยังเป็นหัวหน้างานอนุรักษ์ภาพยนตร์ หอภาพยนตร์แห่งชาติ กรมศิลปากร
เมื่อวันที่ 31 ตุลาคม พ.ศ. 2550 โดม สุขวงศ์ เป็นหนึ่งใน 11 ผู้ได้รับการเชิดชูเกียรติ รางวัล “แทนคุณแผ่นดิน” สาขาศิลปวัฒนธรรม เนื่องในโอกาสครบรอบ 36 ปีของเนชั่นกรุ๊ป นอกจากนั้นยังเป็น รองประธานมูลนิธิหนังไทย
จุฬาฯวิชาการ
จุฬาฯวิชาการ (CU Academic Expo) เป็นงานนิทรรศการที่จัดขึ้น ณ จุฬาลงกรณ์มหาวิทยาลัย กรุงเทพมหานคร เพื่อเผยแพร่องค์ความรู้และนวัตกรรมของคณาจารย์และนิสิตจุฬาลงกรณ์มหาวิทยาลัย ผ่านนิทรรศการและกิจกรรมต่าง ๆ โดยงานจุฬาฯวิชาการ กำหนดให้จัดขึ้นเป็นประจำทุก ๆ 3 ปี
ทั้งนี้ งานจุฬาฯวิชาการครั้งที่ 14 กำหนดจัดในเดือนพฤศจิกายน พ.ศ. 2554 แต่เนื่องจากอุทกภัย ส่งผลให้ต้องเลื่อนออกไปอย่างไม่มีกำหนด กระทั่งต้องยกเลิกการจัดงานในปี พ.ศ. 2554 แล้วมาจัดในเดือนพฤศจิกายน พ.ศ. 2555 แทน
งานจุฬาฯวิชาการ จัดขึ้นอย่างยิ่งใหญ่อีกครั้งในปี พ.ศ. 2560 ภายใต้ชื่องาน จุฬาฯ Expo 2017 เพื่อเฉลิมฉลองในวาระ 100 ปี แห่งการสถาปนาจุฬาลงกรณ์มหาวิทยาลัย
ประวัติการจัดงาน
แต่เดิมนั้น การนำเสนอผลงานทางวิชาการทั้งของนิสิตและบรรดาคณาจารย์ ดำเนินไปในลักษณะของการเปิดให้เข้าชมภายในคณะ (Open House) ซึ่งการจัดงานในลักษณะดังกล่าวนั้นเป็นไปโดยเอกเทศ แต่ละคณะจัดจัดงานในส่วนของตนเอง ทำให้ภาพรวมของกิจกรรมทางวิชาการของจุฬาลงกรณ์มหาวิทยาลัยไม่เป็นเนื้อเดียวกัน มีการแบ่งแยกไปตามพรมแดนของศาสตร์ต่าง ๆ องค์การบริหารสโมสรนิสิตจุฬาลงกรณ์มหาวิทยาลัย (อบจ.) จึงได้ประชุมปรึกษาหารือและเห็นสมควรให้จัดงาน "จุฬาฯวิชาการ" ขึ้นเป็นครั้งแรกใน พ.ศ. 2515 โดยอาศัยงบประมาณดำเนินงานสโมสรนิสิตที่ได้รับจัดสรรประจำปีจากมหาวิทยาลัยและเงินสนับสนุนจากภายนอก และกำหนดให้จัดกิจกรรมนี้ทุก ๆ 3 ปี
ในปี พ.ศ. 2560 ซึ่งเป็นโอกาสครบรอบ 100 ปีแห่งการสถาปนาจุฬาลงกรณ์มหาวิทยาลัย จุฬาลงกรณ์มหาวิทยาลัย จึงได้จัดงาน “จุฬาฯวิชาการ” ภายใต้ชื่องาน จุฬาฯ Expo 2017 ระหว่างวันที่ 15 – 19 มีนาคม 2560 แนวคิดหลักของการจัดงานคือ “จุฬาฯ 100 ปี นวัตกรรม คิดทำเพื่อสังคม” CU@100 toward greater innovation for society เพื่อเผยแพร่องค์ความรู้ นวัตกรรม ความก้าวหน้าทางวิชาการ และผลงานวิจัยของคณาจารย์ นักวิจัย และนิสิตจุฬาฯที่ครบครันและครอบคลุมทุกสาขาวิชา นำเสนอต่อสาธารณชน รวมทั้งเป็นหนึ่งในกิจกรรมที่ฉลองเนื่องในโอกาสครบรอบ 100 ปีแห่งการสถาปนาจุฬาลงกรณ์มหาวิทยาลัย ในปี 2560
ภาพรวมของงาน
วัตถุประสงค์ของการจัดงานจุฬาฯวิชาการคือ การเผยแพร่องค์ความรู้และนวัตกรรมที่บรรดาคณาจารย์และนิสิตได้สร้างไว้ให้สมกับการเป็น "มหาวิทยาลัย" ซึ่งแปลความตามตัวอักษรว่า "ที่สถิตแห่งความรู้อันยิ่งใหญ่" สอดคล้องกับนโยบายเชิงยุทธศาสตร์ของคณะผู้บริหารที่ต้องการสร้างจุฬาลงกรณ์มหาวิทยาลัยให้เป็น "หลักเฉลิมพระนครแห่งกรุงสยาม" (The Pillar of the Kingdom)
บุญมา วงศ์สวรรค์
บุญมา วงศ์สวรรค์ ราชบัณฑิตกิตติมศักดิ์ เป็นอดีตรัฐมนตรีว่าการกระทรวงการคลัง ในรัฐบาลนายสัญญา ธรรมศักดิ์ และอดีตปลัดกระทรวงการคลัง
ประวัติ
บุญมา วงศ์สวรรค์ เกิดเมื่อวันที่ 7 พฤศจิกายน พ.ศ. 2460 สำเร็จการศึกษาชั้นมัธยมศึกษาปีที่ 8 จากโรงเรียนสวนกุหลาบวิทยาลัย แล้วไปศึกษาระดับปริญญาตรีที่ประเทศอังกฤษ
ปีพ.ศ. 2486 เริ่มรับราชการครั้งแรกในตำแหน่งอาจารย์ผู้ช่วยโท จุฬาลงกรณ์มหาวิทยาลัย กระทรวงศึกษาธิการ และในปี พ.ศ. 2488 ได้โอนมารับราชการในตำแหน่งหัวหน้ากองสำรวจรายได้ กรมบัญชีกลาง ปี พ.ศ. 2508 ก็ได้รับตำแหน่งปลัดกระทรวงการคลัง จนถึงปี พ.ศ. 2516 ก็ได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลนายสัญญา ธรรมศักดิ์
ในปี พ.ศ. 2535 ได้รับพระบรมราชโองการโปรดเกล้าโปรดกระหม่อมแต่งตั้งเป็นราชบัณฑิตกิตติมศักดิ์ สาขาวิชาเศรษฐศาสตร์ทั่วไป
ธงชาติสวิตเซอร์แลนด์
ธงชาติสวิตเซอร์แลนด์ มีลักษณะเป็นธงสี่เหลี่ยมจัตุรัสพื้นสีแดง กลางธงมีรูปกากบาทสีขาว โดยความยาวของกากบาทแต่ละด้านนั้นเท่ากัน นับได้ว่าเป็นธงชาติของ 1 ใน 2 ประเทศที่ใช้ธงรูปสี่เหลี่ยมจัตุรัส (อีกธงหนึ่งคือธงชาตินครรัฐวาติกัน) ธงนี้เป็นธงที่ใช้ทั่วไปบนบก ส่วนธงเรือของสวิตเซอร์แลนด์นั้น ใช้ธงลักษณะเหมือนกัน แต่เปลี่ยนสัดส่วนธงเป็นกว้าง 2 ส่วน ยาว 3 ส่วน
ธงที่คล้ายคลึงกัน
อนึ่ง ธงชาติสวิตเซอร์แลนด์นี้ยังเป็นต้นแบบของธงองค์การกาชาดสากล ซึ่งกำหนดขึ้นตามข้อตกลงเจนีวาในปี พ.ศ. 2407 ลักษณะของธงนี้จะกลับกันกับธงชาติสวิตเซอร์แลนด์ คือ พื้นเป็นสีขาว กากบาทกลางธงเป็นสีแดง เหตุที่กำหนดลักษณะธงอย่างนี้ขึ้น ก็เพื่อเป็นเกียรติแก่นายอังรี ดูนังต์ ผู้ให้กำเนิดกิจการกาชาดสากล ซึ่งเป็นชาวสวิตเซอร์แลนด์
การลงประชามติว่าด้วยรัฐธรรมนูญแห่งฝรั่งเศส พ.ศ. 2543
การลงประชามติวาระการดำรงตำแหน่ง 5 ปี (Référendum sur le quinquennat présidentiel) จัดขึ้นเมื่อวันที่ 24 กันยายน พ.ศ. 2543 เป็นการลงประชามติเห็นชอบหรือไม่เห็นชอบในการลดวาระการดำรงตำแหน่งของประธานาธิบดีแห่งสาธารณรัฐฝรั่งเศสจาก 7 ปี ลงเหลือ 5 ปี เหมือนกับประเทศอื่นๆ ในทวีปยุโรป
การลงประชามติครั้งนี้เป็นอีกครั้งหนึ่งที่มีการงดออกเสียงเป็นจำนวนมาก กว่า 69.81% ของผู้มีสิทธิเลือกตั้งทั้งหมดงดใช้สิทธิลงประชามติ
จุดประสงค์ของ "วาระการอยู่ในตำแหน่งเป็นเวลา 5 ปี" (Quinquennat) ก็เพราะต้องการที่จะให้มีการเลือกตั้งสมาชิกสภาผู้แทนราษฎรหลังจากการเลือกตั้งประธานาธิบดีฝรั่งเศสในทันที และผลการเลือกตั้งก็จะออกมาในแนวเดียวกัน และยังเป็นการหลีกเลี่ยงการบริหารร่วมกันภายในรัฐบาลอีกด้วย
วัดฉัตรแก้วจงกลณี
วัดฉัตรแก้วจงกลณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางอ้อ เขตบางพลัด กรุงเทพมหานคร มีเนื้อที่ 13 ไร่ 14 ตารางวา ปัจจุบัน พระครูปลัดสิทธิวัฒน์ (ณัฐกร อินฺทวํโส ป.ธ.๓, พธ.บ., อ.ม.) เป็นเจ้าอาวาส
วัดฉัตรแก้วจงกลณีหรือที่ชาวบ้านเรียกว่า วัดบางอ้อ สร้างเมื่อประมาณ พ.ศ. 2330 ได้รับพระราชทานวิสุงคามสีมาเมื่อ พ.ศ. 2337 ไม่ทราบนามและประวัติผู้สร้าง ที่มาของชื่อวัดฉัตรแก้วจงกลณีน่าจะเกี่ยวข้องกับผู้สร้าง แต่ยังหาหลักฐานไม่พบ
ทางหลวงพิเศษระหว่างเมืองในประเทศไทย
ปัจจุบันประเทศไทยได้มีโครงข่ายเส้นทางในแผนแม่บทระบบทางหลวงพิเศษระหว่างเมือง โดยได้รับอนุมัติจากคณะรัฐมนตรีพลเอก ชวลิต ยงใจยุทธ เมื่อวันที่ 22 เมษายน พ.ศ. 2540 กรมทางหลวงได้พิจารณากำหนดระบบหมายเลขทางหลวงพิเศษระหว่างเมือง ให้เป็นระบบหมายเลขทางหลวงใหม่ โดยมีหลักเกณฑ์ในการจัดทำระบบหมายเลขทางหลวงเป็น 2 ประเภท ดังนี้
รายชื่อทางหลวงพิเศษระหว่างเมืองในประเทศไทย
รายชื่อทางหลวงพิเศษระหว่างเมืองในประเทศไทยที่เปิดใช้บริการ กำลังก่อสร้าง และโครงการที่ปรากฏตามร่างแผนแม่บททางหลวงพิเศษระหว่างเมือง การศึกษาความเหมาะสมด้านเศรษฐกิจ วิศวกรรม และผลกระทบด้านสิ่งแวดล้อมเบื้องต้น (Pre-Feasibility Study) ภายใต้การศึกษา MR-MAP
แผนการก่อสร้าง
จากการบูรณาการการพัฒนาโครงข่ายทางหลวงพิเศษระหว่างเมืองร่วมกับระบบราง โดยกระทรวงคมนาคม ได้มอบหมายให้กรมทางหลวงศึกษาและจัดทำแผนการพัฒนาโครงข่ายทางหลวงพิเศษระหว่างเมืองและระบบราง (MR-MAP)
หลังการประชุมรับฟังความคิดเห็นฯ แต่ละช่วงแนวเส้นทางตามแผนแม่บท MR-MAP ทั้ง 18 ครั้งแล้วเสร็จไปเมื่อเดือนธันวาคม 2565 ที่ผ่านมา ได้มีการปรับปรุงแนวเส้นทางจากข้อเสนอแนะของประชาชนและหน่วยงานที่เกี่ยวข้อง เพื่อให้สอดคล้องกับความต้องการของประชาชนในพื้นที่และลดผลกระทบการเวนคืนให้ได้มากที่สุด ปัจจุบันได้จัดทำร่างแผนแม่บททางหลวงพิเศษระหว่างเมืองและระบบราง (MR-MAP) ที่ปรับปรุงใหม่แล้วเสร็จทั้งสิ้น 10 เส้นทาง มีดังนี้
แผนแม่บทการพัฒนาทางหลวงพิเศษระหว่างเมืองระยะ 20 ปี (พ.ศ. 2566-2585) ประกอบด้วย โครงการพัฒนาทางหลวงพิเศษระหว่างเมือง 23 โครงการ ระยะทางรวม 1,926 กิโลเมตร
สำหรับเส้นทางในระบบโครงข่ายทางหลวงพิเศษระหว่างเมืองที่ไม่ได้ถูกบรรจุไว้ในแผนแม่บทฯ ระยะ 20 ปีจะเสนอเป็นโครงการที่มีศักยภาพในอนาคตภายหลังแผนพัฒนาระยะ 20 ปี
ทางหลวงพิเศษในอดีต
ในอดีตมีการจัดทางหลวงบางสายทางให้เป็นทางหลวงพิเศษ (ป้ายเลขทางหลวงและป้ายบอกทางจะมีพื้นหลังสีเขียวและตัวอักษรสีขาว) โดยปัจจุบันสายทางเหล่านี้ถูกเปลี่ยนประเภททางหลวงเป็นประเภทอื่น
ธาตุพนม
ธาตุพนม อาจหมายถึง
บุปผา กิ่งชัชวาลย์
บุปผา กิ่งชัชวาลย์ หรือ นามสกุลเดิมคือ ธรรมบุตร (ชื่อเล่น โอ๋) อดีตนักร้องหญิงชาวไทย จบการศึกษาจากโรงเรียนวัฒนาวิทยาลัย, โรงเรียนเตรียมอุดมศึกษา, ระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์ และปริญญาโททางคอมมิวนิเคชันส์ มหาวิทยาลัยไฟร์ ฟิลด์ (Fair Field) ประเทศสหรัฐอเมริกา
บุปผาเคยเป็นครูสอนดนตรีที่สยามกลการ และเคยทำงานฝ่ายประสานงานกิจกรรมพิเศษของบริษัทแกรมมี่ เอนเตอร์เทนเมนท์ จำกัด ปัจจุบันมีกิจการส่วนตัวเป็นเจ้าของร้าน ซินเซีย จิวเวลรี่ ซึ่งเธอออกแบบเครื่องประดับด้วยตนเอง
ชีวิตส่วนตัว สมรสกับ กอบชัย กิ่งชัชวาลย์ มีบุตรและบุตรีด้วยกัน คนโตเป็นลูกสาวชื่อ พลอย จิตติกา กิ่งชัชวาลย์ คนกลางเป็นลูกสาวชื่อ เพชร ชนิสา กิ่งชัชวาลย์ และลูกชายคนเล็กชื่อ พร้อม ฐิติภัทร กิ่งชัชวาลย์
เจ้าจอมมารดาชุ่ม ในรัชกาลที่ 4
เจ้าจอมมารดาชุ่ม (สกุลเดิม โรจนดิศ, พ.ศ. 2387 - พ.ศ. 2466) เป็นพระสนมเอกในพระบาทสมเด็จพระจอมเกล้าเจ้าอยู่หัว และเป็นเจ้าจอมมารดาในสมเด็จพระเจ้าบรมวงศ์เธอ กรมพระยาดำรงราชานุภาพ
ประวัติ
เจ้าจอมมารดาชุ่ม เกิดเมื่อ พ.ศ. 2387 เป็นธิดาของพระยาอัพภันตริกามาตย์ (ดิศ โรจนดิศ) และขรัวยายคล้าย เป็นน้องสาวของเจ้าจอมมารดาเที่ยงและเจ้าจอมช้อย ในรัชกาลที่ 4 และเป็นพี่สาวต่างมารดาของเจ้าจอมมารดาทับทิมและเจ้าจอมมารดาแส ในรัชกาลที่ 5 ถวายตัวเป็นเจ้าจอมในพระบาทสมเด็จพระจอมเกล้าเจ้าอยู่หัว มีพระเจ้าลูกยาเธอหนึ่งพระองค์ คือ พระองค์เจ้าดิศวรกุมาร (พ.ศ. 2405-2486)
ในรัชสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาชุ่มได้รับพระมหากรุณาธิคุณ จนได้เป็นเหตุให้มีการแก้ไขธรรมเนียมการออกนามเจ้าจอมมารดาในรัชกาลที่ล่วงไปแล้ว ปรากฏเรื่องราวอยู่ในหนังสือ "ความทรงจำ" ของสมเด็จพระเจ้าบรมวงศ์เธอ กรมพระยาดำรงราชานุภาพ กล่าวคือ ในปี พ.ศ. 2437 สมเด็จพระเจ้าบรมวงศ์เธอ กรมพระยาดำรงราชานุภาพ ขณะดำรงพระยศเป็นกรมหมื่นดำรงราชานุภาพ ดำรงตำแหน่งเสนาบดีกระทรวงมหาดไทย ประชวรด้วยโรคไข้ส่า ซึ่งขณะนั้นเกิดเป็นโรคระบาดขึ้นในกรุงเทพฯ วันหนึ่งกรมหมื่นดำรงราชานุภาพทรงพลัดตกเตียงขณะจะทรงประทับนอนพักผ่อนในห้องสมุดส่วนพระองค์วังสะพานดำรงสถิตย์ เนื่องจากผู้ถวายการรับใช้กางเตียงถวายไม่เต็มที่ แต่ข่าวลือถึงพระกรรณพระบาทสมเด็จพระจุลจอมเกล้าเจ้าอยู่หัวว่าอาการประชวรของกรมหมื่นดำรงราชานุภาพหนักจนถึงดิ้นรนพลัดตกเตียง ก็ตกพระราชหฤทัย ทรงมีลายพระราชหัตถเลขาถึงเจ้าจอมมารดาชุ่มเพื่อทรงไต่ถามพระอาการของกรมหมื่นดำรงราชานุภาพ เมื่อผนึกซองพระราชหัตถเลขาแล้วจะทรงสลักหลังซองว่า "ถึงชุ่มเจ้าจอมมารดา" ตามธรรมเนียมการออกนามเจ้าจอมมารดารัชกาลในที่ล่วงไปแล้ว ณ เวลานั้น (การออกชื่อตัวแล้วต่อท้ายด้วยคำว่าเจ้าจอมมารดา หมายความว่าเจ้าจอมมารดาผู้นั้นเป็นหม้าย) ทรงนึกสงสาร จึงทรงเขียนที่หลังซองใหม่ว่า "ถึงเจ้าจอมมารดาชุ่ม" แล้วเลยมีพระราชดำรัสสั่งพระเจ้าน้องยาเธอ กรมหมื่นพิทยลาภพฤฒิธาดา เสนาบดีกระทรวงวังในขณะนั้น ให้เปลี่ยนระเบียบเรียกเจ้าจอมมารดาในรัชกาลที่ล่วงไปแล้ว ให้ใช้คำ เจ้าจอมมารดา นำชื่อ แต่ให้เติมลำดับรัชกาลเข้าข้างหลังเช่นว่า เจ้าจอมมารดาชุ่มรัชกาลที่ 4 ดังนี้ และใช้เป็นธรรมเนียมสืบมาจนถึงปัจจุบัน
เจ้าจอมมารดาชุ่ม ป่วยเป็นโรคบิดมีไข้เจือด้วยโรคชรา มีอาการอ่อนเพลียลงโดยลำดับจนถึงแก่อสัญกรรม ณ วังวรดิศ เมื่อวันศุกร์ที่ 13 กรกฎาคม พ.ศ. 2466 เวลา 14.35 น. สิริอายุได้ 80 ปี วันต่อมา เวลา 11.00 น. สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จแทนพระองค์ในการพระราชทานน้ำหลวงอาบศพ เจ้าพนักงานเชิญศพลงลองใน ตั้งบนแท่น 2 ชั้นในท้องพระโรง ประกอบโกศไม้สิบสอง แวดล้อมด้วยฉัตรเบญจา 6 สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ทรงทอดผ้าไตรบังสุกุล พระพิธีธรรมสวดพระอภิธรรมมีกำหนด 15 วัน ได้รับการพระราชทานเพลิงศพ เมื่อ พ.ศ. 2469 สมเด็จพระเจ้าบรมวงศ์เธอ กรมพระยาดำรงราชานุภาพ ได้ทรงพระนิพนธ์หนังสือเรื่อง "ตำนานพุทธเจดีย์สยาม" (ภายหลังได้เปลี่ยนชื่อหนังสือเป็น "ตำนานพระพุทธเจดีย์" ในการพิมพ์ครั้งต่อ ๆ มา) และจัดพิมพ์เพื่ออุทิศพระกุศลสนองคุณพระมารดาในงานพระราชทานเพลิงศพครั้งนั้น
ยีนเด่น (ละครซิตคอม)
ยีนเด่น เป็นละครโทรทัศน์แนวซิตคอมออกอากาศทางช่องวัน ผลิตโดยซีเนริโอ กำกับการแสดงโดย กิตติ เชี่ยววงศ์กุล เดิมมีความยาวตอนละ 30 นาที และออกอากาศทุกวันพุธ เวลา 19:00 น. – 19:30 น. ออกอากาศตอนแรกวันที่ 6 สิงหาคม พ.ศ. 2557 และวันเสาร์ เวลา 19.00 - 19.30 น. ตั้งแต่วันที่ 4 ตุลาคม พ.ศ. 2557 เนื่องจากกระแสตอบรับที่ดี จึงได้เพิ่มเวลาออกอากาศเป็น 45 นาที และย้ายมาออกอากาศทุกวันเสาร์ เวลา 18:30 - 19:15 น. ตั้งแต่วันที่ 17 มกราคม พ.ศ. 2558 ยีนเด่นหลุดจากผังของช่องวัน โดยออกอากาศตอนสุดท้ายในวันที่ 30 พฤษภาคม พ.ศ. 2558 ถึงแม้จะมีกระแสตอบรับและคำวิจารณ์ที่ดีในโลกออนไลน์ก็ตาม แต่เนื่องด้วยเหตุผลเรื่องเรตติ้งและต้นทุนการผลิต ทำให้ยีนเด่นมีการออกอากาศรวมทั้งหมดเพียง 41 ตอน และมีตอนพิเศษ 1 ตอน คือ ยีนเด่น Holiday โดยทางช่องจะนำละครซิตคอมเรื่องมือปราบกุ๊กกุ๊กกู๋มาฉายแทน
ในเดือนตุลาคม พ.ศ. 2558 ซิตคอม ยีนเด่น จะออกอากาศอีกครั้ง(Rerun) ในทุกวันอาทิตย์ เวลา 12:30 น. - 13:00 น. เริ่มวันที่ 4 ตุลาคม พ.ศ. 2558 ต่อมาเลื่อนเวลาออกอากาศเป็น 11:00 น.-12:00 น. และเพิ่มการออกอากาศวันเสาร์ด้วย ก่อนจะย้ายมาออกอากาศวันจันทร์ - ศุกร์ เวลา 11:00 น. - 11:30 น. ตั้งแต่วันที่ 1 กุมภาพันธ์ พ.ศ. 2559
เนื้อเรื่อง
ครอบครัวหนึ่งในสามย่าน ในครอบครัว 4 คน พ่อแม่กับลูกแฝด พ่อคือโค้ชหนึ่ง(นักบอลทีมชาติ)ไปทำแม่แหวนนางงามมิตรภาพท้อง ทั้งคู่จึงผันตัวเปลี่ยนอาชีพ คือ โค้ชนักคือโค้ชคุมทีมแข่งแพ้ทุกที กับแม่แหวนเปิดร้านข้าวแกงในบ้าน โดยลูกฝาแฝดของทั้ง 2 คือ ตะวัน(แฝดพี่ อดีตนักบอลโรงเรียน คือนายแบบตามแม่)หล่อแต่โง่ กับตุ่น(ตัวเอกของเรื่อง แฝดน้อง)อ้วนขี้เหร่แต่ฉลาด โดยตุ่นรับยีนเด่นจากปู่ คือหน้าเหมือนปู่กับชาญฉลาดผิดพ่อที่โง่ ทำงานเป็นITสร้างAppให้บริษัท
ตุ่นมีเพื่อนสนิทคือก๊อง(เนิร์ดเพี้ยนสุดหื่น)เพื่อนมหาลัย กับเบล(สาวสวย)เพื่อนบ้านสมัยเด็ก มีแฟนชื่อพี่ปิ๊ก(หล่อแต่นิสัยแย่ อ้างอะไรเบลเชื่อเสมอ) ที่ตุ่นสร้างเรื่องอลหม่านในบ้านเสมอมา
โดยคือเนื้อเรื่องเลียนแบบโฉมงานกับเจ้าชายอสูร ที่ห้ามรักที่หน้าตา แต่เนื้อหานั้นย้อนแย้งคือ ตุ่น(แฝดน้องขี้้เหร่อ้วน)หวังใฝ่สูงรักเบล(เพื่อนบ้านหน้าตาดี นิสัยไม่ทันคน)ที่หน้าตาแต่เบลมีแฟนแล้วคือพี่ปิ๊ก ตุ่นจึงหาทางยุให้เลิกกันกับแย่งแฟนชาวบ้านมาเป็นของตัวเอง แต่แผนพลาดตลอด
ช่วงท้ายของเรื่อง เบลมาบอกว่าพี่ปิ๊กขอแต่งงาน ตุ่นเศร้าแอบขอย้ายไปทำงานที่อเมริกาปิดเงียบ มีแค่ก๊องรู้ แล้วเบลเศร้าบอกว่าพี่ปิ๊กขอเลิกเพราะไปทำผู้หญิงท้อง ตะวันพาตุ่น เบล ก๊องไปปาร์ตี้ปลอบเบล(แผนจัดฉากให้ตุ่นบอกรัก) แต่ตุ่นกับเบลเมาหลับกันแทน วันต่อมาตุ่นคอยปลอบเผลอบอกรักเบล ผลเบลหนีตุ่น
1 เดือนต่อมา ตุ่นสภาพปล่อยเนื้อปล่อยตัว บ้านตุ่นเพิ่งรู้เรื่องตุ่นขอย้ายงาน คิดหาทางห้าม เบลมากับหนี ตุ่นเลื่อนนัดย้ายงานจาก เดือนเป็นสัปดาห์ ตะวันกับก๊องไปขอให้เบลมากล่อมตุ่นอีกที ทางบ้านตุ่นถ่วงเวลาหลอกว่าตะวันเป็นเกย์จูบก๊อง ตุ่นก็ไม่เชื่อ ตุ่นจะไปขอวีซ่าพอร้ว่าเบลจะมาก็คิดหนีเหมือนที่เบลทำ เบลผิดเองที่มาช้าก็ทำได้แต่บออกลา
วันที่ตุ่นไปขึ้นเครื่อง ตะวันใช้ทางเลือกสุดท้าย ใช้ความโง่ผสานกับกำลังพักตู้ลับของตุ่น(ไม่รู้เลขจึงพังทิ้งเลย)เอาของขวัญที่เบลเคยให้ตุ่น ร่วมมือกับก๊องขนของไปหาเบลกับกล่อมว่าตุ่นคือคนที่อยู่เคียงข้างเสมอ หัดให้เบลรักคนที่จิตใจ เบลเพิ่งคิดได้ตามตะวันกับก๊องไปบ้านตุ่น ร่วมแผนล่อให้ตุ่นกลับบ้านแล้วแกล้งหลอกเบลกลับบ้านเพื่อล่อให้เบลตุ่นกับเบลเจอคุยกันจนรักกันสำเร็จ
What if ถ้าเบลไม่พบตุ่นตอนเด็ก ตุ่นคนเป็นแกะดำของบ้านกับปัญญาอ่อนแต่ฉลาดไปวัน / ถ้าตอนจบตะวันไม่พังตู้ นำของไปให้เบล ตุ่นก็ไม่กลับบ้าน เบลก็เศร้าโดยไม่มาบ้านตุ่น ทั้งคู่ก็อดพบเจอกัน
ตัวละครหลัก
โดยตนมีความลับคือแอบชอบเบล กับเก็บของขวัญที่เบลเคยให้มาเก็บในตู้ลับ รหัสคือวันเกิดเบล กับหาทางให้เบลรักตน แต่พลาดเสมอ ตะวันกับก๊องไขรหัสไม่ได้
โดยมีจุดอ่อนคือ หรือตอนทะเลาะกับเบลหรือหิวจัดเป็นตัวกลิ้งงับๆ มองใครไล่กัดไปทั่ว แพ้อาหารกับธรรมชาติ ผิวบอบบางต้องใช้แชมพูเด็กกับหิ้วข้าวกล่องแม่ กับติดรถพ่อไปทำงานอีก แต่ตนตื่นสาย กับขากลับขึ้นรถก๊อง สาเหตุไม่ขับรถ เพราะมีปมขับรถชนหมาตาย
พอเบลมาบอกเรื่องจะแต่งงาน ตนเสียใจมากถึงขั้นขอย้ายงานไปอเมริกา พอเบลเศร้าเลิกกับปิ๊ก ก็ถูกตะวันแนะนำให้รีบบอกรักแต่ไม่ทำ จึงคอยทำดีกับปลอบเบล จนเผลอบอกรักไป แต่เบลก็หนีตนไป
ตนจึงปล่อยเนื้อปล่อยตัว กับไม่บอกครอบครัวกับเบลเรื่องย้ายงาน เป็นเวลา 1 เดือน พอทางบ้านรู้หาทางห้าม ทางเบลไม่สน ตนจึงคิดเร่งย้ายจากเดือนเป็นสัปดาห์เดียว ตอนไปขอวีซ่าทั้งบ้านถ่วงเวลา แต่เบลผิดที่มาช้า ซึ่งตนทำแบบเบลคือหนี
ช่วงใกล้ไป ตะวันมาเตือนว่าคือหนีปัญหา ตนฟุ้งซ่านว่าไปดวงจันทร์พบเบลฉลาด วันต่อมาตอนเก็บของ ตะวันกับก๊องมาบอกเรื่องข้อความที่เบลเสียใจ ทั้งคู่พยายามกล่อม ตนก็ไม่สน ทั้งคู่จึงพังตู้ลับขนของหนีไป ตอนไปสนามบินรู้ว่าเบลกลับมา ตนจึงรีบกลับบ้าน แต่ช้าไป ตนจึงอัดคลิปสุดท้ายระบายเรื่องเบล ออกมานั่งพักเปิดกล่องที่เคยให้เบลกลางบ้าน พบเบล ทั้งคู่ก็ร้องไห้กับคบกันในที่สุด
พอแฟนมาขอแต่งงาน ต่อมาก็เลิกกัน เพราะแฟนทำผู้หญิงท้อง จึงไปกินเหลากับพวกตุ่น ตอนเช้าเริ่มเห็นความดีของตุ่นทีละนิด พอตุ่นบอกชอบ ตนหนีตุ่น 1 เดือน แล้วไปบ้านตุ่นเพื่อขอแหวนคืน ตะวันกับก๊องมาบอกเรื่องตุ่นไปอเมริกา มากล่อมให้ตนไปง้อ ตนมาช้าพบว่าตุ่นจะหนีตน พอพบตุ่นจึงขอให้โชคดีกับเสียใจ วันที่ตุ่นจะไป ตะวันกับก๊องเอาของที่ตนเคยให้ตุ่นมา กับกล่อมตน พอรู้ว่าตุ่นไปแล้ว ทั้งบ้านรวมหัวกันให้ตุ่นกับตนเจอกันแล้วรักกันในที่สุด
พอรู้ว่าตุ่นมีตู้เซฟลับคิดหาทางเปิดสารพัดแต่พลาดจึงเลิกไป เวลาเรียนกับตุ่นนั้น ตนฉลาดกว่า ล่าสุดในวาเลนไทน์ ตนบ้าถึงขั้นไปซื้อหมอนที่มีรูปตัวการ์ตูนผู้หญิงจากญี่ปุ่นมาเป็นคู่กอดเพื่อแก้เหงา
ตอนตุ่นคิดจะย้ายงานไปอเมริกา ตนกับตะวันคิดว่าถ้าตุ่นบอกรักเบลไปจะเป็นยังไง ทางตะวันคิดว่าคบได้เพราะรู้จักกันมานาน แต่ตนคิดว่าเบลจะหนีจนเสียเพื่อน จนผลออกมาเป็นตามที่ตนคิด 1 เดือนต่อมาพ่อแม่สงสัยเรื่องตุ่น ตนกับตะวันแถไป พ่อแม่ไม่เชื่อ จนทุกคนคิดแผนให้เบลมากล่อม ตนกับตะวันบอกเบลเรื่องตุ่นไปอเมริกา ทั้ง 2 ถ่วงเวลาโดยจูบกันจริง ซึ่งตุ่นไม่เชื่อ กับเบลผิดที่มาช้าเอง
วันที่ตุ่นไป ตุ่นกับตะวันเก็บของเสร็จ ตนมาบอกเรื่องข้อความที่เบลเสียใจ ทั้งคู่พยายามกล่อมตุ่นเรื่องเบล ซึ่งตุ่นไม่สน ตะวันคิดแผนได้คือ ร่วมมือพังตู้ แล้วทั้งคู่เอาของในตู้ทั้งหมดไปให้เบลดูกับกล่อมเบลจนสำเร็จ และรวมหัวกับบ้านตุ่นหลอกให้ตุ่นกับเบลมาเจอกัน
ครอบครัวของก๊องนั้น มีพ่อเป็นทหารนายพลและแม่เป็นแม่ชี ซึ่งทั้งคู่ทะเลาะกัน จนทำให้แม่สติแตกไปเข้าทางพระเป็นแม่ชีมาถึงทุกวันนี้ ทำให้เป็นเด็กมีปัญหามักคอยฉวยโอกาสมาอยู่บ้านตุ่นตลอด
ตนกับตุ่นมีการ์ดแห่งความซื่อสัตย์อยู่คนละใบ ใช้เพื่อสั่งให้อีกคนยอมทำตามตนสั่ง คือใช้แล้วฉีกทิ้ง เพราะใช้ได้ครั้งเดียว ครั้งแรกใช้ตุ่นแต่งตัวเป็นมนุษย์ 5 สี จนคบเหลือกันอยู่แค่ 2 คนที่เรียนอยู่ ตอนจดหมายที่พ่อเบลส่งมา ตุ่นใช้ให้ตนส่งจดหมายพ่อเบลมาให้อ่าน ตนหมดสนุกเพราะใช้การ์ดไปหมด แต่ตุ่นแอบทำการ์ดเพิ่มแบ่งให้กันคนละใบ กับบอกให้ตุ่นให้การ์ดก่อนเพื่อตนจะได้ใช้การ์ดได้ แต่ตุ่นไม่ยอม ตนใช้การ์ดสั่งให้ตุ่นใช้การ์ดก่อนตน แต่ตุ่นก็ทำไม่ได้เพราะตนใช้ไปก่อน ตนจึงหมดสนุก
ตนจอมพลังมาก เคยคิดไปออกกำลังกายปั่นไปไกลๆถึงไหน โดยบอกว่าไม่ได้ออกกำลังกาย เช่น ตนอยู่สามย่านปั่นไปสวนลุมแต่มีงานตนดันปั่นไปสุวรรณภูมิแล้วไปแต่ละที่จนตนกลับมาบ้านยังบอกว่าไม่เหนื่อย พอเวลาหางานเดินแบบ ตะวันมักจะวิ่งออกไปหางาน ตนจำบทได้ พอตอนแคสงาน ทำอะไรไม่ถูก จนตุ่นมาปลอบทุกที
ตนคือคนที่ 2 ที่รู้ว่าตุ่นชอบเบล กับคอยปลอมกับกล่อมให้ตุ่นบอกรัก แต่ตุ่นไม่ทำทุกที เพราะไม่เห็นทางชนะ กับกลัวเสียเพื่อน ตนจึงยอม พอเบลสงสัย ตุ่นจะอ้างว่า ตนฉีดสเตอรอยด์จนบ้า จนเบลก็เชื่อ ตนจึงหาทางช่วยอ้อมๆ แบบตอนสงกรานต์ คิดสาดน้ำแกล้งตุ่น แต่ตุ่นซ่อนอยู่ในห้อง ส่วนก๊องมาหาก็โดนสาดไปมาจนตัวเปียกกับโดนจับแก้ผ้าทาแป้งชุบทั้งตัว พวกตนรว่มมือกับเบล แกล้งสาดน้ำใส่ตุ่นกับก๊องจนสำเร็จ จนตุ่นผื่นคัน โดยเบลมาช่วยทายา จนตุ่นมาขอบคุณตน
พอรู้เรื่องเบลแต่งงาน ก็ปลอบตุ่น พอเบลเลิกกับปิ๊ก ตนคิดให้ตุ่นบอกรักเบลทันที แต่ตุ่นไม่ทำ พอตุ่นบอกรักเบลผ่านไป 1 เดือน จนพ่อแม่สงสัยเรื่องตุ่น ตนกับก๊องอ้างว่าตุ่นงอนเบลที่ไม่คืนการ์ตูน พ่อแม่ไม่เชื่อ จนทุกคนคิดแผนให้เบลมากล่อม ตนกับก๊องมากล่อมจนเบลยอม แต่เบลผิดที่มาช้า เพราะบ้านตุ่นถ่วงเวลาโดยโกหกว่า ตนเป็นเกย์แอบชอบก๊องจูบกัน ตุ่นไม่เชื่อ
พอใกล้วันที่ตุ่นไปอเมริกา ตนเตือนตุ่นเตือนเรื่องเบล ในวันที่ตุ่นไป ก๊องมาบอกเรื่องข้อความที่เบลเสียใจ ทั้งคู่พยายามกล่อมตุ่นเรื่องเบล ตุ่นไม่สน ตนคิดออก 1 คือ พังตู้ตุ่น เอาของขวัญที่เบลเคยให้ตุ่นในตู้ หยิบใส่ลังให้ก๊องช่วยแบกก่อนที่ตุ่นจะรู้ตัว รีบมากล่อมเบลสำเร็จ รวมหัวกับบ้านตุ่นหลอกให้ตุ่นเจอกับเบล
สาเหตุที่ไม่ทิ้งเก้าอี้ไปเพราะไม่เคยสัมผัสความรู้สึกจากพ่อ(ปู่ของ 2 แฝด) แต่ที่ทีมแพ้เพราะคำสาปของเก้าอี้ชัดๆ พอตอนเก้าอี้พังทีมชนะ(อาตูตู้อดแข่งเพราะบาดเจ็บ) ตนมักชวนให้ตะวันให้เป็นนักบอล แต่ถูกเมียห้ามกับแนะนำให้ชวนตุ่นเตะบอลแต่เด็ก แต่ตนไม่ทำเพราะเห็นว่าตุ่นอ้วนเป็นลูกบอลแทนดีกว่า กับโดนตุ่นล้อเรื่องทีมห่วยกับปมด้อยจากปู่และย่า เวลาอาตูตู้เจ็บตัวทีไร ตนต้องพาส่งโรงพยาบาลกับซื้อของเยี่ยมตลอด(อาตูตู้บาดเจ้บใช้แรงงานตน)
ตอนตุ่นเลี้ยงหมา(หมาไปกัดกางเกงตูดขาด) ทั้งสนามยุติการแข่งหันมาขำตนแทน สื่อแพร่อายทั้งประเทศ กับเครียดเรื่องขอวีซ่า เพราะเคยเผลอพูดผิดเป็นผู้ก่อการร้าย แล้วตอนขอวีซ่าล่าสุดไม่ผ่านก็โวยวายจนโดนจับ ทางสโมสรก็ไปช่วยกล่อมสถานทูตยอมให้ผ่าน จนวีซ่าผ่านไป จนเป็นแมวมองหานักบอลเข้าทีมแต่ไร้ผล พอกลับไทยถูกชวนลาออกไปคุมทีมที่ดีกว่า ทำให้อาตูตู้มาป่วนบ้านตนไม่สน จึงโกหกว่าไม่ลาออก โดยเรียกให้ตะวันให้ไปเก็บของจากที่ทำงานเห็นความหลังเก่า จนอาตูตู้มาป่วนจนตนเกือบขับรถชนเบล อาตูตู้จึงบอกเหตุผลไปที่ไม่ยอม ตนคิดหนักกับไม่ลาออก แต่ก็กลับมาปวดหัวอาตูตู้อีกครั้ง พอตุ่นจะย้ายไปอเมริกานั้นก็คิดว่าช่วงใกล้ไปแหกกฏประเพณีซื้อเป็ดย่างมา แม้ทีมจะแพ้ เพราะอาตูตู้เป้าแตกตั้งแต่นาทีแรก ทั้งที่ชุดุดบอลยังไม่ทันเปื้อนเปลี่ยนไปใส่ชุดคนไข้แล้ว ในวันที่ตุ่นจะไปอเมริกาพอตุ่นรู้เรื่องเบลมาง้อ ตุ่นจึงกลับบ้าน บ้านตุ่นรวมหัวกันหลอกให้ตุ่นเจอกับเบล
สาเหตุที่ตั้งชื่อ 2 แฝดว่าตะวันกับตุ่น เพราะเอามาจากฝัน
ตัวละครรับเชิญ
ในตอน หัวใจติดเบรก โค้ชหนึ่งชวนมาปาร์ตี้ที่บ้านตุ่น ทั้งบ้านเตรียมป้องกันตอนกินสุกี้ แต่ตุ่นขับรถเสยที ตนกระโดดหลบทน แต่ตนถุงอัณฑะฉีก(กระแทรกก๊อกดับเพลิง)
ในตอนอาตูตู้ ผู้ไม่แพ้ ทีมแพ้ตลอด โค้ชหนึ่งใกล้ตกงาน ตนกลุ้มใจ(ซุ่มซ่ามกับถูกกดดัน)จึงใส่ชุดป้องกันถูกพาตัวมานอนบ้านตุ่นถูกปลอบ แต่ตุ่นมาซ้ำเติม ทำให้ตนคิดลาออก พอตกดึก คุยกับตุ่นจนถูกคอทำให้มีกำลังใจอีกที จึงสนิทกัน กับไม่คิดลาออก ทั้งยังแข่งชนะขาดลอย แต่ว่าก็ดันสนิทเกินไป จนโค้ชหนึ่งกลัวว่าตนจะเพี้ยนตามตุ่นจึงคิดจะพามาแบบนานๆที
พอรู้ว่าโค้ชหนึ่งจะลาออกไปสังกัดทีมอื่น ตนมาขอร้องแต่ไม่มีใครยอม จึงมาป่วนบ้านตุ่น โค้ชหนึ่งจึงโกหกว่าไม่ลาออก พาตะวันไปเก็บของจากที่ทำงานจนเห็นความหลังเก่า แต่ตนซ่อนตัวในรถป่วนทำให้โค้ชหนึ่งเกือบขับรถชนเบล ตนจึงบอกสาเหตุ เพราะรักนับถือโค้ชหนึ่งเหมือนพ่อ โค้ชหนึ่งเข้าใจจึงไม่ลาออก วันต่อมาแข่งชนะมาฉลองบ้านตุ่นแต่ตนซุ่มซ่านเจ็บตัวอีกตามเคย
ในตอนจบ พอรู้ว่าตุ่นจะย้ายไปอเมริกา ก็คิดไปเยี่ยมหลังแข่งเสร็จ แต่เป้าแตกตั้งแต่นาทีแรก ทีมแพ้ 8-0 จึงฝากโค้ชหนึ่งไปบอกลาตุ่นแทน
รายชื่อตอน ปี พ.ศ. 2558
วันที่ 3 มกราคม 2558 ละครซิตคอม ยีนเด่น งดออกอากาศเนื่องจากซิตคอม เพราะมีเธอ ออกอากาศตอนพิเศษ Special Party ตลอด 1 ชั่วโมงเต็มตั้งแต่เวลา 19.00 - 20.00 น.
ยอดเขานันทาเทวี
ยอดเขานันทาเทวี  (Nanda Devi)     ตั้งอยู่ในรัฐอุตตราขัณฑ์ ใกล้กับพรมแดนระหว่างประเทศอินเดีย และประเทศเนปาล เป็นยอดเขาที่สูงเป็นอันดับสองของอินเดีย รองจากยอดเขากันเจนชุงคา มีความสูง 7,816 เมตร ตั้งอยู่บริเวณการ์วัล หิมาลัย เป็นส่วนหนึ่งของเทือกเขาหิมาลัย
การเลือกตั้งสมาชิกสภาผู้แทนราษฎรจังหวัดลำพูน เขต 2 แทนตำแหน่งที่ว่าง พ.ศ. 2555
ที่มา
การเลือกตั้งซ่อมสมาชิกสภาผู้แทนราษฎร เขต 2 จังหวัดลำพูน พ.ศ. 2555 เกิดขึ้นเนื่องจากการเสียชีวิตของนายสถาพร มณีรัตน์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคเพื่อไทย ทำให้ตำแหน่งในเขตนี้ (อำเภอป่าซาง อำเภอบ้านโฮ่ง อำเภอทุ่งหัวช้าง อำเภอลี้ และอำเภอเวียงหนองล่อง) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 26 สิงหาคม พ.ศ. 2555
ผู้สมัคร
มีผู้สมัครรับเลือกตั้ง 3 คน ดังนี้
นายบรรจง วิพรหมชัย
นายบรรจง วิพรหมชัย ผู้สมัครหมายเลข 1 สังกัดพรรคประชาธิปัตย์ เป็นน้องชายของนายขยัน วิพรหมชัย อดีต ส.ส.ลำพูน สังกัดพรรคประชาธิปัตย์ ในการเลือกตั้งซ่อมแทนนายอนุสรณ์ วงศ์วรรณ เมื่อปี พ.ศ. 2551 แต่ต่อมาในการเลือกตั้ง พ.ศ. 2554 จำนวน ส.ส.ของจังหวัดลำพูนลดลงจากเดิม 3 ที่นั่ง เหลือ 2 ที่นั่ง นายขยัน จึงสอบตก โดยแพ้ให้กับนายสถาพร มณีรัตน์ จากพรรคเพื่อไทย
นายรังสรรค์ มณีรัตน์
นายรังสรรค์ มณีรัตน์ ผู้สมัครหมายเลข 2 สังกัดพรรคเพื่อไทย เป็นน้องชายและเป็นผู้ช่วยทำงานการเมืองของนายสถาพร มณีรัตน์ อดีต ส.ส.เจ้าของพื้นที่ ซึ่งเสียชีวิตลง และนายรังสรรค์ ยังมีตำแหน่งทางการเมืองเป็นรองนายกเทศมนตรีตำบลบ้านธิ อำเภอบ้านธิ จังหวัดลำพูนด้วย
นายวันชัย ปารมีกาศ
นายวันชัย ปารมีกาศ ผู้สมัครหมายเลข 3 สังกัดพรรคเครือข่ายชาวนาแห่งประเทศไทย
Seroconversion
ในสาขาวิทยาภูมิคุ้มกัน seroconversion คือการเกิดสารภูมิต้านทาน (antibodies) โดยเฉพาะ ๆ ในเลือดซึ่งเป็นการตอบสนองต่อการติดเชื้อหรือการสร้างภูมิคุ้มกัน (เช่น การฉีดวัคซีน) ในช่วงก่อน seroconversion แอนติเจนอาจตรวจพบหรือไม่พบ แต่จะไม่มีสารภูมิต้านทานโดยนิยาม ในช่วง seroconversion คือในระหว่างที่เกิดภูมิคุ้มกัน (เช่น มีการติดเชื้อหรือฉีดวัคซีน) จะมีแอนติเจนเนื่องกับเชื้อซึ่งออกจากเซลล์เข้าไปในเลือด แล้วทำให้ระบบภูมิคุ้มกันสร้างสารภูมิต้านทานเป็นการตอบสนอง แต่สารภูมิต้านทานอาจยังน้อยจนตรวจไม่เจอ แต่เมื่อผ่านระยะ seroconversion ไปแล้ว ก็จะสามารถตรวจเลือดแล้วเจอสารภูมิต้านทานสำหรับโรคนั้น ๆ ได้
สัญลักษณ์ดอกลิลลี
สัญลักษณ์ดอกลิลลี หรือ เฟลอร์เดอลี (Fleur-de-lis; ) เป็นสัญลักษณ์ที่แปลงมาจากดอกลิลลีหรือดอกไอริสที่ใช้ในการตกแต่งและการเป็นสัญลักษณ์ หรืออาจจะเป็นได้ทั้งสัญลักษณ์ทางการเมือง, ทางการสืบเชื้อสาย, ทางศิลปะ, ทางการเป็นตรา และการเป็นสัญลักษณ์ในขณะเดียวกัน โดยเฉพาะในการใช้เป็นตราประจำตระกูล
ขณะที่สัญลักษณ์ดอกลิลลีเป็นที่ใช้กันโดยทั่วไปในยุโรปในตราอาร์มและธงมาเป็นเวลาหลายร้อยปี แต่สัญลักษณ์ดอกลิลลีมักจะเป็นสัญลักษณ์ที่มีความสัมพันธ์ใกล้ชิดกับพระมหากษัตริย์ฝรั่งเศสในทางประวัติศาสตร์ นอกจากนั้นการใช้สัญลักษณ์นี้ก็ยังปรากฏในตราของพระมหากษัตริย์สเปน และในตราของแกรนด์ดยุคแห่งลักเซ็มเบิร์ก และของสมาชิกในราชวงศ์บูร์บอง
สัญลักษณ์ดอกลิลลีเป็นตราที่ใช้กันตลอดมาของสัญลักษณ์ของความเป็นฝรั่งเศสและปรากฏบนแสตมป์ แต่ก็ไม่ได้รับให้ใช้เป็นสัญลักษณ์โดยสาธารณรัฐฝรั่งเศส ในทวีปอเมริกาเหนือสัญลักษณ์ดอกลิลลีมักจะใช้กับบริเวณที่เดิมเป็นที่ตั้งถิ่นฐานโดยชาวฝรั่งเศสเช่นในรัฐควิเบกในแคนาดา และรัฐลุยเซียนาในสหรัฐอเมริกา และในจังหวัดที่พูดภาษาฝรั่งเศสในแคนาดา
สัญลักษณ์ดอกลิลลีใช้เป็นสัญลักษณ์ของเมืองฟลอเรนซ์และในชลีเร็นในสวิตเซอร์แลนด์ ในสหราชอาณาจักรสัญลักษณ์ดอกลิลลีปรากฏในตราอาร์มอย่างเป็นทางการของนอร์รอยและอัลสเตอร์เป็นเวลาหลายร้อยปี
ต้าหลี่
ต้าหลี่ หรือภาษาไทใหญ่ว่า แสหลวง หรือ มิถิลา เป็นเมืองหลวงของเขตปกครองตนเองชนชาติไป๋ ต้าหลี่ มณฑลยูนนาน ทางตอนใต้ของสาธารณรัฐประชาชนจีน ตั้งอยู่บนที่ราบสูงระหว่างเทือกเขาชางซานทางด้านตะวันตก และทะเลสาบเอ๋อร์ไห่ทางด้านตะวันออก เป็นที่ตั้งถิ่นฐานของชาวไป๋และชาวอี๋มาตั้งแต่สมัยโบราณ
ประวัติศาสตร์
ต้าหลี่เคยเป็นเมืองหลวงของอาณาจักรน่านเจ้า ซึ่งเป็นอาณาจักรของชาวไป๋ในราวศตวรรษที่ 8-9 ต่อมาได้เป็นเมืองหลวงของอาณาจักรต้าหลี่ในปี พ.ศ. 1480 - 1796 ซึ่งคนไทยก็มักเข้าใจว่าเป็นคนไทย เพราะนโยบายชาตินิยม และยังเป็นศูนย์กลางการเคลื่อนไหวของกลุ่มกบฏชาวจีนมุสลิม (จีนฮ่อ) ระหว่างปี พ.ศ. 2399 - 2406
ต้าหลี่ยังมีชื่อเสียงในฐานะเป็นแหล่งผลิตหินอ่อนหลากหลายชนิด ซึ่งนำไปใช้ในการก่อสร้างและประดับตกแต่งอาคาร
สงครามล้างคำสาปอสูร
ภาพยนตร์กำกับโดย Oleg Stepchenko ตามต้นฉบับแรกของงนีโคไล โกโกล ภาพยนตร์ได้ถ่ายทำมาตั้งแต่เดือนธันวาคม 2005 และหยุดลงหลายครั้งเนื่องจากขาดเงินทุน ในเดือนตุลาคม 2012 การถ่ายก็ทำเสร็จสิ้น ถึงแม้ วี จะประสบความสำเร็จในเชิงพาณิชย์และทำลายสถิติในวันหยุดสุดสัปดาห์ในรัสเซีย แต่ก็พบกับบทวิจารณ์ผสมกันในสื่อต่าง ๆ
ต้าหลี่
ประวัติศาสตร์
ปัจจุบันนี้ ต้าหลี่เป็นแหล่งท่องเที่ยวที่สำคัญ ซึ่งดึงดูดนักท่องเที่ยวทั้งจากในและต่างประเทศ
ต้าหลี่เป็นเมืองเก่าแก่ ตั้งอยู่บริเวณที่ราบลุ่มระหว่างทะเลสาบเอ๋อร์ไห่ และเทือกเขาชางซาน (苍山) ซึ่งมีภูเขามังกรหยกอยู่ทางด้านตะวันตกของเมือง ต้าหลี่ถือเป็นรัฐที่มีเอกราชมานานตั้งแต่คริสต์ศตวรรษที่ 8 คือ ไม่ได้ขึ้นอยู่กับราชวงศ์ถังและซ่ง ผู้นำมีฐานะเป็นจักรพรรดิแห่งยูนนาน จนกระทั่งมาแตกพ่ายให้กับชาวมองโกล จากนั้นจึงขึ้นอยู่กับศูนย์กลางอำนาจของจีนเป็นต้นมา ตั้งแต่ราชวงศ์หยวน หมิงและชิง คำว่าน่านเจ้า (ภาษาจีนกลางออกเสียงว่า หนานเจ้า : 南诏) หมายถึง ตระกูลทางใต้หรือพวกทางใต้ ซึ่งคืออาณาจักรน่านเจ้าที่เราเคยได้ยินกันและมีศูนย์กลางอยู่ที่ต้าหลี่ ชาวพื้นเมืองต้าหลี่ส่วนใหญ่คือชาวไป๋ซึ่งนับถือศาสนาอิสลาม ในช่วงปี คศ. 1856–1873 สมัยราชวงศ์ชิง เกิดกบฏในมณฑลยูนนานเรียกว่า กบฏตู้เหวินซิ่ว (杜文秀起義) เกิดจากความขัดแย้งเชิงเชื้อชาติ ระหว่างราชสำนักชิงซึ่งเป็นชาวแมนจูกับชาวพื้นเมืองในมณฑลยูนนาน ตู้เหวินซิ่วซึ่งเป็นผู้นำ ได้ประกาศเอกราชให้กับมณฑลยูนนานและเรียกว่าประเทศผิงหนาน โดยมีเมืองต้าหลี่เป็นเมืองหลวง ปกครองแบบรัฐอิสลาม แต่หลังจากเวลาผ่านไปได้ 17 ปี ท้ายที่สุด ต้าหลี่และมณฑลยูนนานก็ขึ้นอยู่กับราชวงศ์ชิงอีกครั้ง ผู้นำผิงหนานถูกตัดศีรษะแช่น้ำผึ้งส่งไปปักกิ่ง รอยสลักบนกำแพงเมือง ซึ่งชาวเมืองแอบเขียนด่าราชสำนักชิงไว้เมื่อร้อยกว่าปีก่อน ยังคงถูกรักษาไว้จนถึงปัจจุบัน
ต้าหลี่ เป็นเมืองโบราณทางตะวันตกของคุนหมิง ห่างมา 400 กิโลเมตร มีกำแพงล้อมรอบ และเป็นหนึ่งในเมืองที่สวยที่สุดของจีน ด้านหนึ่งติดเทือกเขาชางซานที่สูง 4,000 เมตร อีกด้านติดทะเลสาบเอ๋อร์ไห่ซึ่งใหญ่เป็นอันดับสองของจีน ถือเป็นชัยภูมิที่หาเมืองอื่นใดมาเทียบได้ยาก และด้วยความสูง 1,900 เมตรเหนือระดับน้ำทะเล อากาศที่นี่จึงเย็นสบายตลอดทั้งปี
เมืองเก่าต้าหลี่ที่หลงเหลืออยู่ในปัจจุบันเป็นมรดกที่ตกทอดมาจากอาณาจักรน่านเจ้า ซึ่งรุ่งเรืองอยู่ในสมัยเดียวกับราชวงศ์เหนือ-ใต้ ในช่วงศตวรรษที่ 5 และ 6 ในช่วงดังกล่าว ศูนย์กลางของหยุนหนานได้ย้ายจากคุนหมิงมาอยู่ยังอาณาจักรทั้งหกของชนเผ่าไป๋ทางตะวันตก ครั้นถึงยุคราชวงศ์ถัง หัวหน้าเผ่านามผีลั่วเก๋อ (พีล่อโก๊ะ ค.ศ.697-748) ได้รวบรวมอาณาจักรทั้งหกเข้าไว้ด้วยกัน และสถาปนาขึ้นเป็นอาณาจักรน่านเจ้า (แปลว่า “อาณาจักรใต้” ค.ศ.738-902) มีเมืองต้าหลี่เป็นราชธานี
เมืองโบราณต้าหลี่สร้างขึ้นเมื่อกว่า 1,000 ปีก่อน ถึงแม้ได้ผ่านกาลเวลามาช้านาน แต่เมืองโบราณแห่งนี้ก็ยังคงอยู่ในสภาพค่อนข้างสมบูรณ์ นักท่องเที่ยวจะเห็นประตูเมืองทั้งด้านใต้และด้านเหนือที่มีสถาปัตยกรรมสอดรับกัน ตามสองฟากของถนนสายเก่าแก่มีบ้านโบราณปลูกสร้างไว้อย่างกระจัดกระจาย มีถนนสายเก่าแก่ที่ตัดผ่านตัวเมืองโบราณสายหนึ่งซึ่งทุกวันนี้ได้กลายเป็นถนนย่านการค้าที่เจริญคึกคัก ตามสองข้างถนนเต็มไปด้วยร้านค้าต่าง ๆ มีพ่อค้าชาวไป๋ที่แต่งชุดประจำเผ่ากำลังค้าขายสินค้าพื้นเมืองต่าง ๆ เช่น หินอ่อนต้าหลี่ ผ้าพื้นเมืองและเครื่องเงิน เป็นต้น
กีฬาวอลเลย์บอลในเอเชียนเกมส์ 2018
กีฬาวอลเลย์บอลในเอเชียนเกมส์ 2018 กำหนดจัดขึ้นที่จาการ์ตา ประเทศอินโดนีเซีย ตั้งแต่วันที่ 19 สิงหาคม ถึง 1 กันยายน ค.ศ. 2018 ในการแข่งขันครั้งนี้มี 20 ทีมในการแข่งขันประเภททีมชาย และ 11 ทีมในการแข่งขันของประเภททีมหญิง
การจับสลาก
การจับสลากสำหรับการแข่งขันจัดขึ้นเมื่อวันที่ 5 กรกฎาคม ค.ศ. 2018 ที่จาการ์ตา
ทีมชาย
การแบ่งกลุ่มโดยอาศัยอันดับจากเอเชียนเกมส์ 2014 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือจะถูกทำการจับสลาก
โซนิคโครนิเคิลส์: เดอะดาร์คบราเธอร์ฮู้ด
โซนิคโครนิเคิลส์: เดอะดาร์คบราเธอร์ฮู้ด (Sonic Chronicles: The Dark Brother Hood) เป็นเกมเล่นตามบทบาทของเครื่องนินเทนโด DS ผลิตโดยเซก้าและBioWare โดยมีโครงเรื่องมาจากเกมชุดโซนิคเดอะเฮดจ์ฮ็อก
รูปแบบการเล่น
โซนิคโครนิเคิลส์: เดอะดาร์คบราเธอร์ฮู้ด เป็นเกมเล่นตามบทละครที่ใช้สไตลัสในการควบคุมอย่างเต็มที่ ตัวเกมจะไม่มีระบบพบศัตรูแบบสุ่มโดยผู้เล่นจะเห็นศัตรูเดินไปมาในฉากแผนที่ รูปแบบการต่อสู้จะเป็นแบบตัดฉากต่อสู้ โดยมีสมาชิกร่วมทีมได้ 4 คน การต่อสู้เป็นแบบผลัดกันเล่น ตัวละครแต่ละตัวจะมีความสามารถพิเศษเป็นของตัวเอง
เกมใช้ระบบ Fatigue Points (ค่าความเหนื่อย) คล้ายคลึงกับ Magic Points ในเกมเล่นตามบทบาททั่วๆไป นอกจากนั้นตัวเกมยังมีแหวนเป็นหน่วยเงินในเกมซึ่งสามารถใช้ในการซื้อท่าพิเศษได้ โดยการใช้งานคล้ายคลึงกับอีลีทบีทเอเจนท์ส อีกทั้งเมื่อได้เลเวลที่เพิ่มขึ้นจะสามารถเลือกค่าสถานะที่ต้องการให้พัฒนาได้
ตัวเกมดำเนินเรื่องในสองโลก คือโลกปกติและ"โลกมืด" นอกจากนั้นยังมีระบบภารกิจย่อยและภาพคั่นฉากแบบแอนิเมชัน มีการนำเพลงประกอบเดิมมาใช้ใหม่และบทสนทนาแบบเลือกตอบ
เนื้อเรื่อง
โซนิคไปพักพร้อนสองปีหลังจากเสร็จศึกกับดร.เอ็กแมน วันหนึ่งเทลส์ติดต่อโซนิคและบอกว่านัคเคิลส์ถูกลักพาตัวไปโดยกลุ่มที่เรียกเรียกมารูเดอร์สและคาออสเอเมอรัลด์ 6 เม็ดหายไป
อุทยานแห่งชาติอารูชา
อุทยานแห่งชาติอารูชา (Arusha National Park) ตั้งอยู่ในเขตประเทศแทนซาเนียใกล้พรมแดนประเทศเคนยา มีเนื้อที่ 137 ตารางกิโลเมตร หรือ 85,625 ไร่ พื้นที่อุทยานเป็นเขตป่าและไม้พุ่ม ใกล้กับยอดเขาเมรู ซึ่งเป็นภูเขาที่สูงเป็นอันดับสองของประเทศแทนซาเนีย และบริเวณอุทยานเป็นที่อยู่อาศัยของสัตว์ เช่น ควาย ช้าง ยีราฟ แรด เป็นต้น
ดนตรีรัก หัวใจปรารถนา
ดนตรีรัก...หัวใจปรารถนา (봄의 왈츠, โพเม วัลชือ; Spring Waltz / สปริง วอลทซ์) เป็นละครแนวรักโรแมนติก ได้ออกอากาศทางสถานีโทรทัศน์ KBS2 ในประเทศเกาหลีใต้ ตั้งแต่วันที่ 6 มีนาคม ถึงวันที่ 16 พฤษภาคม พ.ศ. 2549 ทุกวันจันทร์-อังคาร เวลา 21.55 น. มีจำนวน 20 ตอน กำกับโดย ยุนซอกโฮ เขียนบทโดย คิมจียุน และ ฮย็องดาอุน ผลิตโดย มุนโบฮย็อน สำหรับในประเทศไทยมีการนำเสนอทางช่องไอทีวี ออกอากาศ ทุกวันเสาร์-อาทิตย์ เวลา 13.00 - 14.00 น. ตั้งแต่วันที่ 16 ธันวาคม พ.ศ. 2549 ถึง วันที่ 18 กุมภาพันธ์ พ.ศ. 2550 และรอบที่ 2 ทางช่อง 7 สี ออกอากาศทุกวันพุธ-พฤหัสบดี เวลา 08.30 - 10.30 น. ตั้งแต่วันที่ 30 เมษายน ถึง วันอังคารที่ 11 มิถุนายน พ.ศ. 2552
เรื่องย่อ
ลี ซูโฮ เด็กน้อยผู้กำพร้าแม่ตั้งแต่เด็ก ต้องอาศัยอยู่กับพ่ออย่างยากลำบากซึ่งไม่มีงานทำที่โซล วันๆคิดแต่เล่นการพนันจนเป็นหนี้สินมากมาย วันหนึ่งพ่อของเขาก็คิดได้ว่าควรจะไปหาปู่ที่เกาะๆหนึ่งเพื่อที่จะขอเงินและไปอาศัยอยู่ด้วย แต่เมื่อไปถึงกลับพบว่าปู่ได้เสียชีวิตไปแล้ว ทำให้ทั้งคู่เคว้งคว้างทั้งไม่มีเงินและไม่มีที่พักอาศัย
แต่ก็โชคดีที่ได้ไปเจอผู้หญิงคนหนึ่งซึ่งเป็นเพื่อนเก่าของพ่อ เธอจึงให้ทั้งคู่ไปพักที่บ้านด้วยในฐานะเพื่อนคนหนึ่งและอยากให้ ซูโฮเป็นเพื่อนเล่นกับลูกสาวที่ป่วยออดๆแอดๆ ที่นั่นทำให้ซูโฮได้พบกับเด็กหญิงจิตใจดีคนหนึ่ง คนที่ทำให้เขารู้สึกว่าโลกนี้น่าอยู่ และมองโลกในแง่ดีมากขึ้น เพราะเขาเห็นพฤติกรรมที่ไม่ดีของพ่อมาตั้งแต่เด็กทำให้เขาคิดว่าเขาไม่อยากเกิดเป็นลูกพ่อและไม่อยากอยู่บนโลกนี้นัก เธอเป็นลูกสาวของเพื่อนพ่อ นั่นคือ โซ อึนยอง จากคนที่ปิดตัวเอง อารมณ์ร้อนกลายเป็นซูโฮคนใหม่เมื่อเขารู้ว่าเธอเป็นโรคร้าย และจะอยู่อีกไม่นาน
แต่โชคร้ายที่ อึนยองเป็นโรคหัวใจและต้องเข้ารับการผ่าตัด แม่ของเธอพยายามเก็บเล็กผสมน้อยสะสมเงินไว้เพื่อเป็นค่าผ่าตัดลูกสาวซึ่งต้องใช้เงินมหาศาล ถึงแม้จะไม่มากมายนักแต่ก็พอที่จะเป็นค่ารักษาลูกสาวได้ แต่เธอไว้ใจผิดคนเมื่อพ่อของซูโฮขโมยเงินทั้งหมดไปและหนีเข้าโซล เธอจึงเข้ามาตามหาและโชคร้ายถูกรถชนตาย เด็กทั้งสองไม่รู้เรื่องราวร้ายๆ ที่เกิดขึ้นเลยสักนิด เมื่อพ่อและแม่ไม่กลับบ้าน พวกเขาจึงแอบเข้ามา โซลเพื่อตามหาพ่อแม่ พวกเขาเข้ามาโดยมีเงินติดตัวเพียงเล็กน้อย และอึนยองก็อาการไม่ค่อยดีนัก หมดสติจนต้องเข้าโรงพยาบาลด่วน
ตัวละคร
เขาเป็นนักเปียโนหนุ่มหล่อชื่อดังซึ่งเป็นที่รู้จักในเกาหลีเพราะเคยได้รับรางวัลมาแล้วมากมาย แม้ว่าเขาจะเติบโตมาในครอบครัวที่ร่ำรวย แต่เขากลับมีเพื่อนเพียงคนเดียว เพราะมีอุปนิสัยและบุคลิกที่ค่อนข้างแปลกออกไป ถึงกระนั้น เขาก็เป็นลูกที่เชื่อฟังพ่อแม่และเป็นคนมีความรับผิดชอบอย่างมากทั้งยังไม่เคยคิดทำร้ายใคร เขาจะเปิดเผยความรู้สึกและเรื่องราวในใจต่อ ฟิลิพฟ์ ผู้ที่เป็นทั้ง ผู้จัดการส่วนตัวและเพื่อนเพียงคนเดียว
เธอเป็นเด็กสาวที่ฉลาด อ่อนโยน เธอเป็นหัวเรี่ยวหัวแรงในการช่วยเหลือ พ่อแม่บุญธรรมขายคิมบับ ซึ่งรับเธอมาเลี้ยงตั้งแต่เด็ก และเธอก็ยังขายของเล็กๆน้อยซึ่งเป็นงานฝีมือที่เธอทำเองและเสื้อผ้าอีกด้วย แม้ว่าเธอจะเรียนไม่จบ แต่เธอก็มีฝีมือทางด้านงานฝีมือมากจนได้รับรางวัล ไม่ว่าเธอจะทุกข์ทรมาน ยากลำบากเพียงใด แต่รอยยิ้มก็ไม่เคยเลือนหายไปจากใบหน้าของเธอ เธอได้รับรางวัลเป็นตั๋วเครื่องบินไปออสเตรีย และทำให้ได้พบกับ ยุน แจฮา ซึ่งเธอไม่เคยรู้เลยว่า เขาคือ ลี ซูโฮ พี่ชายที่เธอตามหามาตลอด
เขาเป็นทั้งเพื่อนและผู้จัดการส่วนตัวของ แจฮา เขาเป็นลูกครึ่ง ออสเตรีย-เกาหลี เขาใฝ่ฝันอยากจะเป็นนักดนตรีตั้งแต่วัยเด็ก เขาสามารถเล่นเปียโน กีตาร์ เชลโล่ และเครื่องดนตรีอื่นๆอีกมากมาย หลังจากเขาล้มเลิกความคิดที่จะเป็นนักดนตรี เขาก็เบนเข็มมาเป็นผู้จัดการส่วนตัวของ แจฮา ซึ่งเขาคิดว่าเป็นนักเปียโนยอดอัจฉริยะ เขาเป็นคนอ่อนโยน อบอุ่น โรแมนติคและเข้าใจ แจฮา มากที่สุด
เธอเป็น Working Woman ตัวยง ซึ่งเริ่มทำธุรกิจตั้งแต่พนักงานทั่วไป จนได้กลายมาเป็น ผู้อำนวยการแผนกวางแผนของบริษัทชั้นนำเพลงแนวคลาสสิก ซึ่งแม้ว่าจะเป็นบริษัทของพ่อแม่เธอเองก็ตาม แต่เธอก็พยายามต่อสู้มาด้วยตัวเธอเอง เธอมีพร้อมและเพียบพร้อมทุกอย่างเธอชอบแจฮา มาตั้งแต่วัยเด็ก เธอตัดสินใจทิ้งทุกอย่างไปเรียนที่แคนาดาเพื่อที่จะได้พบกับแจฮา แต่เธอก็ไม่ได้เจอเขาจนเรียนจบ จนวันหนึ่ง เธอบังเอิญได้เห็นข่าวเขาในหนังสือพิมพ์ เธอจึงบินไปหาเขาที่ออสเตรีย
วัดในสองวิหาร
วัดในสองวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ วัดมีเนื้อที่ 33 ไร่ 2 งาน 68 ตาราง นอกจากนี้มีที่ธรณีสงฆ์ 7 แปลง เนื้อที่ 59 ไร่ 2 งาน 4 ตารางวา ทางทิศใต้จดคลองบางมอญใน ทางทิศตะวันออกจดคลองบางพระยา
วัดในสองวิหารสร้างขึ้นเมื่อประมาณ พ.ศ. 2170 ไม่ปรากฏนามผู้สร้างและผู้บริจาคที่ดิน ชาวบ้านเรียกอีกนามหนึ่งว่า วัดในเดิมสองวิหาร ได้รับพระราชทานวิสุงคามสีมาเมื่อประมาณ พ.ศ. 2200 ได้ผูกพัทธสีมาเมื่อประมาณ พ.ศ. 2225 เขตวิสุงคามสีมากว้าง 14 เมตร ยาว 21 เมตร พื้นที่วัดเป็นที่ราบลุ่ม มักถูกน้ำท่วมเมื่อน้ำทะเลขึ้นหนุน แวดล้อมไปด้วยบ้านเรือนของประชาชน ภายในวัดมีอาคารเสนาสนะดังนี้ อุโบสถกว้าง 10 เมตร ยาว 14 เมตร สร้างและได้บูรณะขึ้นใหม่แทนของเก่าที่ชำรุด เจดีย์มีลักษณะเป็นเจดีย์เหลี่ยมย่อมุมไม้สิบสอง สำหรับปูชนียสถาน มีพระประธานในอุโบสถ พระพุทธหลวงพ่อโต พระพุทธโสธรจำลอง
ด้านการศึกษา มีโรงเรียนพระปริยัติธรรม แผนกธรรม เปิดสอนเมื่อ พ.ศ. 2485 เจ้าอาวาสองค์ปัจจุบัน คือ พระครูพิพิธกิจจาภิรัต (สนันท์ วราโภ)
เส้นเมริเดียนที่ 127 องศาตะวันตก
เส้นเมริเดียนที่ 127 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 127 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 53 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 127 องศาตะวันตกลากผ่านพื้นที่ดังนี้:
แบบจำลองอะตอมของทอมสัน
แบบจำลองขนมปังลูกเกด (plum pudding model) หรือ แบบจำลองอะตอมของ เจ. เจ. ทอมสัน ผู้ค้นพบอิเล็กตรอนเมื่อปี ค.ศ. 1897 เป็นแบบจำลองที่เสนอขึ้นในปี ค.ศ. 1904 ก่อนการค้นพบนิวเคลียสของอะตอม แนวคิดของแบบจำลองนี้คือ อะตอมประกอบด้วยอิเล็กตรอน (ซึ่งเวลานั้นทอมสันยังเรียกว่า "คอร์พัสเคิล" ส่วน จี. เจ. สโตนีย์ เสนอให้เรียกอะตอมของไฟฟ้าว่า "อิเล็กตรอน" เมื่อปี 1894 ) ล้อมรอบด้วยทะเลของประจุลบเพื่อรักษาสมดุลกับประจุบวกของอิเล็กตรอน เปรียบเทียบประจุลบเหมือนเป็น "ลูกเกด" ที่ถูกล้อมรอบด้วยประจุบวก "ขนมปัง" โดยที่อิเล็กตรอนนั้นอยู่กระจายทั่วไปในอะตอม แต่ด้วยโครงสร้างต่างๆ กันมากมาย แบบหนึ่งคือมีวงแหวนของอิเล็กตรอนด้วย บางครั้งก็กล่าวกันว่าอะตอมเป็น "กลุ่มเมฆ" ของประจุบวกแทนที่จะเป็นทะเล ด้วยแบบจำลองนี้ ทอมสันได้ละทิ้งสมมุติฐานดั้งเดิมของตนเกี่ยวกับ "เนบิวลาอะตอม" ที่ว่าอะตอมประกอบด้วยวงวนซึ่งจับต้องไม่ได้
เมื่อเปรียบกับทฤษฎีอะตอมในปัจจุบัน อย่างน้อยก็มีส่วนหนึ่งของอะตอมที่ประกอบด้วยคอร์พัสเคิลหรืออนุภาคประจุลบของทอมสัน แต่ส่วนประจุบวกนั้นคำอธิบายในแบบจำลองของทอมสันยังไม่ถูกต้อง
แบบจำลองของทอมสันถูกพิสูจน์ค้านด้วยการทดลองฟอยล์ทองคำของไกเกอร์-มาร์สเดนเมื่อปี ค.ศ. 1909 ซึ่งต่อมาได้รับการตีความจาก เออร์เนสต์ รัทเทอร์ฟอร์ด ในปี ค.ศ. 1911 ว่ามีนิวเคลียสของอะตอมขนาดเล็กมากๆ บรรจุประจุบวกไว้อย่างหนาแน่น (ในกรณีของทองคำ มีประจุบวกมากพอจะรักษาสมดุลกับอิเล็กตรอน 100 ตัว) ซึ่งเป็นที่มาของแบบจำลองอะตอมของรัทเทอร์ฟอร์ด แม้ว่าทองคำจะมีเลขอะตอมเป็น 79 แต่ทันทีหลังจากที่บทความของรัทเทอร์ฟอร์ดเผยแพร่ออกมาในปี 1911 อันโตเนียส แวน เดน โบรก ก็เสนอแนวคิดทันทีว่าเลขอะตอมนั้น "เท่ากับ" จำนวนประจุนิวเคลียส ต่อมา เฮนรี มอสลีย์ทำการทดลองในปี 1913 ว่าประจุในนิวเคลียสนั้นมีค่าใกล้เคียงกับเลขอะตอมมาก (มอสลีย์พบว่ามันต่างกันแค่หน่วยเดียว)  ปีเดียวกันนั้นมีการนำเสนอแบบจำลองของบอร์ ซึ่งเสนอว่านิวเคลียสนั้นบรรจุประจุบวกเป็นจำนวนเท่ากับเลขอะตอม ล้อมรอบด้วยอิเล็กตรอนจำนวนเท่ากันอยู่ในออร์บิทัล
แบบจำลองอะตอมตามทัศนะของทอมสัน
ในปี  1895 หลังจากทอมสันได้ค้นพบอิเลคตรอน(จากการหาค่าประจุต่อมวลของอนุภาคในรังสีแคโทด) และเชื่อว่าอะตอมแบ่งแยกได้ โดยมีอิเลคตรอน เป็นส่วนประกอบหนึ่งของอะตอม  ทอมสันจึงสร้างแบบจำลองอะตอม ซึ่งแบบจำลองอะตอมของทอมสันจะมีลักษณะดังนี้
1. อะตอมมีลักษณะเป็นทรงกลม
2. เนื้ออะตอมส่วนใหญ่จะเป็นประจุไฟฟ้าบวกและมีประจุลบกระจายอยู่อย่างสม่ำเสมอ
3. ภาวะปกติอะตอมจะเป็นกลางทางไฟฟ้า(มีประจุไฟฟ้าบวกเท่ากับประจุไฟฟ้าลบ)
4. ภาวะปกติอิเลคตรอนจะอยู่นิ่งในอะตอม
อย่างไรก็ตามแบบจำลองอะตอมของทอมสัน มีข้อบกพร่องอยู่หลาย ประการ เช่น
1.ไม่สามารถอธิบายได้ว่าประจุไฟฟ้าบวกยึดกันอยู่ได้อย่างไรทั้งๆที่มีแรงผลักทางคูลอบ์มซึ่งกันและกัน
2.ไม่สามารถอธิบายการเกิดสเปกตรัมได้
3.ธาตุนีออน(Neon)ซึ่งมีอิเลคตรอน 10 ตัว ธาตุโซเดียม(Na)มีอิเลคตรอน 11 ตัวการจัดเรียงตัวของอะตอมก็น่าจะคล้ายๆกันแต่ทำไมอิเลคตรอนตัวที่ 11 ของโซเดียมจึงหลุดจากอะตอมได้ง่ายกว่าอิเลคตรอนตัวที่ 10 ของธาตุนีออน
4.อธิบายไม่ได้ว่าทำไมโซเดียมจึงทำปฏิกิริยากับธาตุอื่นๆได้ดีกว่านีออนทั้งๆที่การจัดเรียงตัวของอะตอมคล้ายๆกัน
โชติ คุณะเกษม
โชติ คุณะเกษม (2 สิงหาคม พ.ศ. 2446 - 3 มกราคม พ.ศ. 2510) เป็นอดีตรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และอดีตผู้ว่าการธนาคารแห่งประเทศไทย
ประวัติ
โชติ คุณะเกษม เกิดเมื่อวันที่ 2 สิงหาคม พ.ศ. 2446 ที่บ้านเหมือวัดมหาพฤฒาราม อำเภอบางรัก จังหวัดพระนคร เป็นบุตรคนโตของหลวงรักษโชติยาน และนางรักษโชติยาน มีพี่น้อง 1 คนคือ นายอัมพร คุณะเกษม
ท่านเป็นนักเรียนทุนของกรมรถไฟหลวง ไปศึกษาต่อด้านพาณิชยศาสตร์จากมหาวิทยาลับเบอร์มิงแฮม ประเทศอังกฤษ เมื่อสำเร็จการศึกษจึงได้เดินทางกลับประเทศไทยและบรรจุเข้ารับราชการในกรมรถไฟหลวงเมื่อวันที่ ๑๗ กันยายน ๒๔๗๑ ตำแหน่ง สมุหบัญชีชั้น ๒ กองบัญชี รับพระราชทานเงินเดือน ๒๐๐ บาท
โชติ คุณะเกษม ได้ดำรงตำแหน่งผู้ว่าการธนาคารแห่งประเทศไทย ตั้งแต่ 24 กรกฎาคม พ.ศ. 2501 - 3 พฤษภาคม พ.ศ. 2502 ต่อมาได้รับการแต่งตั้งเป็นรัฐมนตรีว่าการกระทรวงการคลัง ในรัฐบาลจอมพล สฤษดิ์ ธนะรัชต์ และพ้นจากตำแหน่งเมื่อ 1 พฤษภาคม พ.ศ. 2502 นอกจากนี้ยังเคยได้รับเลือกเป็นสมาชิกสภาผู้แทนราษฎรจังหวัดพระนคร
โชติ คุณะเกษม เป็นหนึ่งในผู้ร่วมก่อตั้งสหโรงแรมไทยและการท่องเที่ยว ร่วมกับพลตำรวจเอก เผ่า ศรียานนท์ พลโท ประยูร ภมรมนตรี และคนอื่นๆ
โชติ คุณะเกษม ถึงแก่อนิจกรรมเมื่อวันที่ 3 มกราคม พ.ศ. 2510 พระราชทานเพลิงศพเมื่อเดือนกุมภาพันธ์ พ.ศ. 2511
หางนกยูงไทย
หางนกยูงไทย เป็นพืชในสกุลฝาง (Caesalpinia) วงศ์ย่อยราชพฤกษ์ (Caesalpinioideae) วงศ์ถั่ว (Fabaceae) มีถิ่นกำเนิดในทวีปอเมริกากลางถึงอเมริกาใต้ ลักษณะเป็นไม้พุ่มไม่ผลัดใบสูง 3–5 เมตร ทรงพุ่มกลม ลำต้นเกลี้ยงหรือมีหนาม ใบเป็นใบประกอบแบบขนนกสองชั้น ออกสลับ ใบย่อยรูปขอบขนานหรือรูปไข่กลับ 7–11 คู่ ปลายใบมนหรือเว้า โคนใบมนหรือเบี้ยว ดอกออกเป็นช่อกระจะบริเวณซอกใบ ปลายกิ่ง หรือส่วนยอด ยาว 20 เซนติเมตร เมื่อบานมีเส้นผ่านศูนย์กลาง 4 เซนติเมตร กลีบดอกมี 5 กลีบ มีหลายสีตามพันธุ์ เช่น เหลือง แดง ส้ม หรือชมพู เกสรตัวผู้มี 10 อัน เกสรเพศเมียมี 1 อัน รังไข่อยู่เหนือฐานรองดอก ผลเป็นฝักแบน ขนาด 1.5–2 × 10–12 เซนติเมตร เมื่อแก่แตกได้ ภายในมีเมล็ดรูปแบนกลมหรือรี 8–10 เมล็ด
หางนกยูงไทยเป็นต้นไม้ประจำชาติบาร์เบโดส ปรากฏอยู่มุมบนซ้าย–ขวาของธงสมเด็จพระราชินีนาถเอลิซาเบธที่ 2 แห่งสหราชอาณาจักร ที่ดำรงพระอิสริยยศพระราชินีนาถแห่งบาร์เบโดส นิยมปลูกเป็นไม้ประดับ รากใช้ปรุงเป็นยาขับประจำเดือน
อนุกรมวิธาน
Poinciana pulcherrima เป็นชื่อพ้องของหางนกยูงไทย
รายชื่อผลงานของจีเฟรนด์
รายชื่อผลงานของวงจีเฟรนด์ โดยหลังจากเปิดตัวในปี 2558 พวกเธอได้ออกสตูดิโออัลบั้มเต็ม 1 อัลบั้ม มินิอัลบั้ม 5 อัลบั้ม และอัลบั้มรีแพ็คเกจอีก 1 อัลบั้ม โดยเพลงเปิดตัวของพวกเธอคือ Glass Bead ( ฮันกึล : 유리구슬 ) ในอัลบั้ม Season of Glass
ตัมบูนัน
ตัมบูนัน (Tambunan) เป็นเมืองหลักในอำเภอตัมบูนัน เขตภายใน รัฐซาบะฮ์ ประเทศมาเลเซีย โดยมีประชากรประมาณ 35,667 คนใน ค.ศ. 2010 เมืองนี้ตั้งอยู่ทางตะวันออกของโกตากีนาบาลู เมืองหลักรัฐที่ 80 กิโลเมตร (เชื่อมด้วยทางหลวงโกตากีนาบาลู-ตัมบูนัน-เกอนีเงา) ทางใต้ของราเนา 48 กิโลเมตร และทางเหนือของเกอนีเงา 48 กิโลเมตร
ศัพทมูล
ชื่อของเมืองนี้นำมาจากศัพท์ ตามาดน กับ กมบูนัน ("Tamadon" + "Gombunan") รวมกันเป็น ตัมบูนัน ("Tambunan")
สัตว์เคี้ยวเอื้อง
สัตว์เคี้ยวเอื้อง (ruminant) เป็นสัตว์เลี้ยงลูกด้วยน้ำนมในอันดับ Artiodactyla ซึ่งย่อยอาหารที่ประกอบด้วยพืชเป็นหลัก โดยเริ่มจากการย่อยให้นุ่มก่อนในกระเพาะอาหารส่วนแรกของสัตว์นั้น ซึ่งเป็นการกระทำของแบคทีเรียเป็นหลัก แล้วจึงสำรอกเอาอาหารที่ย่อยแล้วครึ่งหนึ่งออกมา เรียกว่า เอื้อง (cud) ค่อยเคี้ยวอีกครั้ง ขบวนการเคี้ยวเอื้องอีกครั้งเพื่อย่อยสลายสารที่มีอยู่ในพืชและกระตุ้นการย่อยอาหารนี้ เรียกว่า "การเคี้ยวเอื้อง" (ruminating)
ท้าวอุปละ (มุง รามางกูร)
ท้าวอุปละ (มุง รามางกูร) อดีตนายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับ 4 ก่อน พ.ศ. 2417 ในราชวงศ์เวียงจันทน์ปกครองธาตุพนมลำดับ 7 บรรดาศักดิ์เดิมท้าวสุวันนะเสฏฐากรมการธาตุพนม เชื้อสายราชวงศ์เวียงจันทน์และจำปาสัก เลื่อนเป็นที่เพี้ยอัคคะฮาดกรมการธาตุพนมก่อนยุบเป็นกองบ้านธาตุพนม นามเดิมท้าวสุวันนะคำมุงหรือท้าวคำมุง พื้นเมืองพนมออกนามพ่อออกอุปละคำมุงหรือยาพ่อผ้าขาวหรือผ้าขาวอุปละ เป็นต้นสกุลอุปละหรืออุประของอำเภอธาตุพนม
ประวัติ
เป็นบุตรลำดับแรกของพระอุปละ (คำมั่น) กรมการธาตุพนมเดิม มารดานามอาดยานางรัตนะหน่อแก้วชาวบ้านธาตุพนม เป็นหลานพระมหาสุระนันทากับอาดยานางแก้วอาไพธิดาเจ้าพระรามราชฯ (ราม) พระมหาสุระนันทาเป็นบุตรเจ้าสุทธฮาชและน้องอาดยานางยอดแก้วสีบุนมาภรรยาเจ้าพระรามราชฯ เจ้าสุทธฮาชและนางยอดแก้วสีบุนมาเป็นบุตรธิดาเจ้าสีสุมังกับนางคำส่วงตา เป็นหลานเจ้าพระยาหลวงกางสมคาม (คำวิสุด) โอรสกษัตริย์จำปาสักกับสนมไม่ปรากฏนาม ท้าวอุปละ (มุง) จึงมีเชื้อราชวงศ์เวียงจันทน์และขุนโอกาสธาตุพนมทางนางแก้วอาไพผู้ย่าและราชวงศ์จำปาสักทางพระมหาสุระนันทาผู้ปู่ ก่อน พ.ศ. 2402 พระอุปละ (คำมั่น) บิดาร้องขอหลวงอามาตย์ (อำนาจ) นายกองข้าอุปัฏฐากพระธาตุพนมลำดับแรกหลังการแตกศึกเจ้าอนุวงศ์ ตั้งบุตรชายตนเป็นท้าวสุวันนะเสฏฐากรมการ ครั้นบิดาถึงแก่กรรมเลื่อนเป็นท้าวอุปละแทนบิดา ต่อมาท้าวราชวัตริ์ (คูณ) นายกองข้าอุปัฏฐากพระธาตุพนมลำดับ 3 ญาติชาวบ้านชะโนดเมืองมุกดาหารถึงแก่กรรม เจ้าเมืองนครพนมและมุกดาหารเห็นควรเลื่อนเป็นนายกองข้าอุปัฏฐากพระธาตุพนมแทน พ.ศ. 2402 พระยายมราชขุนนางสยามเป็นแม่กองสักเลกไพร่พลเมืองหัวเมืองลาวตั้งขึ้นเป็นท้าวอุปละนายกองข้าอุปัฏฐากพระธาตุพนมเป็นหัวหน้ามีอำนาจควบคุมตัวเลกข้าพระธาตุพนม ให้กรมการท้าวเพี้ยบ้านธาตุพนมฟังบังคับบัญชาท้าวอุปละ (มุง) ธาตุพนมมีเลกข้าพระจำนวน 1,548 คน ตัวเลกมากใกล้เคียงหัวเมืองอื่น แต่เลกข้าพระตั้งเรือนย้ายทำกินในแดนเมืองนครพนมและมุกดาหารซึ่งมักแทรกแซงกิจการไพร่ส่วยกองข้าเลกพระธาตุพนมเสมอ ท้าวอุปละจึงขัดแย้งเจ้าเมืองใกล้เคียงบ่อยครั้ง พ.ศ. 2422 เลื่อนเป็นเพี้ยอัคคะฮาชเทียบอุปฮาตเมืองเล็กเดือนเศษถึงแก่กรรม ราชการตั้งท้าวสุวันนะคำถงบุตรคนโตเป็นท้าวอุปละหัวหน้าควบคุมท้าวเพี้ยตัวเลกข้าพระธาตุพนมแทน ดังเอกสาร ร.5 ม.2 (12ก.) เล่ม 20 ร.ศ.107 ว่า ...ครั้นถึง จศก (พ.ศ. 2417) ท้าวอุปละ (มุง) ถึงแก่กรรม ท้าวถงบุตรอุปละ (มุง) เลื่อนขึ้นเป็นท้าวอุปละแทนบิดาควบคุมท้าวเพี้ยตัวเลกสืบต่อมา...
การศาสนา
พื้นเมืองพนมระบุเป็นผู้ใฝ่รักษาอุโบสถศีลนุ่งขาวในวัดพระธาตุพนมประจำชาวบ้านจึงออกนามพ่อออกอุปละ บำรุงศาสนาในธาตุพนมหลายประการ เช่น ให้ข้าโอกาสบูรณะฐานพระธาตุพนมและกมมะเลียน บูรณะพระธาตุตุ้มพะวังบ้านนาวาง เมืองหนองบก แขวงคำม่วน โดยนำเศษปูนจากธาตุพนมไปผสม บูรณะพระธาตุน้อยและสิมวัดสีบุญเฮือง บ้านศรีบุญเรืองทิศเหนือธาตุพนม สร้างหอมเหสักเจ้าเฮือน 3 พระองค์ซึ่งพังทลายลง ให้คนทำความสะอาดต้นโพธิ์ปากก่ำประจำ ให้พวกพระเสพบรรเลงมโหรีถวายพระธาตุพนม
พี่น้องและบุตรธิดา
มีพี่น้อง 7 ท่านคือท้าวอุปละ (มุง), เพี้ยคำบุ่งกวานบ้านปากก่ำ, พระหานลือไซย (ผูย) บ้านนาวาง, นางคำทุง, นางคำเผาะ, นางหนู, นางแสนคำติ้ว ภริยาปรากฏนาม 1 ท่านคือนางจันทาวะดีชาวธาตุพนม บุตรธิดา 7 ท่านคือพระพิทักษ์เจดีย์ (ถง) หรือท้าวสุวันนะคำถง นายกองข้าอุปัฏฐากพระธาตุพนม หรือผู้ควบคุมท้าวเพี้ยตัวเลกข้าพระธาตุพนม หรือนายกองบ้านธาตุพนมลำดับ 5, ท้าวไซยะเสน (เหลา) หรือท้าวสุวันนะคำเหลา, เพี้ยไซยะบุตร (ลือ) หรือท้าวสุวันนะคำลือ, นางแดง, นางสุเทพาวะดี, นางประทุมมาวะดี, นางหล่า
ถึงแก่อนิจกรรม
พื้นเมืองพนมระบุถึงแก่กรรม ณ บ้านธาตุพนม ฉศก พ.ศ. 2417 บ้างว่า 2422 กรมการชาวบ้านจัดเมรุพิธีที่หอขวางดงฮ้างริมฝั่งโขงบ้านหนองหอย ตำบลธาตุพนม ปัจจุบันเป็นที่ตั้งวัดป่าสุริโย สร้างธาตุบรรจุอัฐิทิศเหนือนอกกำแพงแก้วพระธาตุพนมต่อมารกร้าง พ.ศ. 2518 พระธาตุพนมถล่มจึงรื้อธาตุที่พังทั้งหมดออก
สายสกุล
ทายาทตั้งชื่อสกุลว่าอุปละแปลว่าดอกบัว มาจากบรรดาศักดิ์เดิมท้าวอุปละ (มุง) ณ ที่ว่าการอำเภอธาตุพนม ตำบลธาตุพนม อำเภอธาตุพนม จังหวัดนครพนม บ้างเขียนเป็นอุประ ผู้ใช้สกุลท่านแรกคือท้าวคำลื้อหรือนายลื้อ อุประ หลานพระพิทักษ์เจดีย์ (ศรี รามางกูร) น้องชายพระพิทักษ์เจดีย์ (แก่น รามางกูร) ท้าวคำลื้อเป็นหลานปู่พระพิทักษ์เจดีย์ (ถง) เป็นเหลนทวดท้าวอุปละ (มุง) มีภริยานามนางใบ อุประ (สกุลเดิมพรหมอารักษ์) ทายาทบ้างระบุว่าผู้ตั้งสกุลท่านแรกคือบิดาท้าวคำลื้อ บ้างระบุว่าแรกตั้งสกุลใช้อุประ ส่วนอุปละเกิดจากการเขียนพลาด
อำเภอรัษฎา
รัษฎา เป็นอำเภอหนึ่งของจังหวัดตรัง